Document ID: 32010D0296

KOMISJONI OTSUS,
21. mai 2010,
biotsiidiregistri loomise kohta
(teatavaks tehtud numbri K(2010) 3180 all)
(EMPs kohaldatav tekst)
(2010/296/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 16. veebruari 1998. aasta direktiivi 98/8/EÜ, mis käsitleb biotsiidide turuleviimist, (1) eriti selle artikli 18 lõiget 4,
ning arvestades järgmist:
(1)
Selleks et liikmesriikidel oleks hõlpsam täita direktiivi 98/8/EÜ artikli 18 lõikes 1 sätestatud nõuet, mille kohaselt nad peavad esitama teabe loa saanud või registreeritud biotsiidide kohta, on asjakohane kehtestada Euroopa Liidu tasandil standardne teabesüsteem biotsiidiregistri kujul (edaspidi „register”).
(2)
Andmete ühtsuse tagamiseks peaksid kõik liikmesriigid kandma registrisse direktiivi 98/8/EÜ artikli 18 lõikes 1 nõutud teabe.
(3)
Kuna standardset teabesüsteemi arendatakse alles välja, on asjakohane võimaldada käesoleva otsuse edasilükatud kohaldamist.
(4)
Käesoleva otsusega ette nähtud meetmed on kooskõlas alalise biotsiidide komitee arvamusega,
ON VASTU VÕTNUD KÄESOLEVA OTSUSE:
Artikkel 1
Luuakse biotsiidiregister.
Artikkel 2
Liikmesriigid kannavad direktiivi 98/8/EÜ artikli 18 lõikes 1 nõutud teabe biotsiidiregistrisse.
Artikkel 3
Käesolevat otsust kohaldatakse alates 1. juulist 2010.
Artikkel 4
Käesolev otsus on adresseeritud liikmesriikidele.
Brüssel, 21. mai 2010

Labels: 1
0
3
6
12